《寿懒庵赵先生十首 其九》
宋代·陈元晋

开济平生学，忠精一寸心。时危添白发，意远寄清吟。

河洛风埃满，江湖岁月深。眼明天柱壮，𤃩渌对渠斟。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。